ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግብረ ሽበራ፡ "እስልምና ንክርስቶስን ድንግል ማርያምን ዝቕበል ተጻዋሪ ሃይማኖት እዩ" 22 ነሓሰ 2019 ዓለምና ዳርጋ ዕለታዊ፡ መጥቃዕቲ ግብረ ሽበራን ሞትን መቑሰልትን ሰላማውያን ሰባት፡ ኣዴታትን ህጻናትን ካብ እትሰምዕ ነዊሕ ኮይኑ ኣሎ። ኣብ ኣፍጋኒስታን ብዝተፈጸመ ነብሰ ቅትለታዊ መጥቃዕቲ፡ ኣብ ፓኪስታን ብዝተፈንጀረ ኖታጒ፡ ኣብ ሞቓዲሾ ብዝተጻወደ ተተኳሲ፡ ኣብ ሲርያ ብዘጋጠመ ደብዳብ ኣሸበርቲ፡ ኣብ ኣብያት ትምህርቲ ናይጀርያ ብጉጀለ ቦኮሓራም ዘጋጠመ ጭውያ፡ ኣብ ኣመሪካን ኤውሮጳን ልዕልነት ጸዓዱ ብዝስመዖም ውልቀ ሰባት ኣብ ፈቐዶ ኣብያተ ትምህርትን ማእከላት መዘናግዕን ዝፍጸም ግብረ ሽበራዊ መጥቃዕቲ እናተባህለ መዛረቢ ማዕከናት ዜና ዓለም ኮይኑ ኣሎ። "ሓራምዝ ኣብ ዝበኣስሉ ጎልጎል፡ ዝህሰ ሳዕሪ እዩ" ከምዝበሃል ኣብ ኩሉ እቲ ብግብረ ሽበራ ዝግበር መጥቃዕትን ኣሸበርቲ ንምህዳን ዝካየድ ስርሒትን ብቐረባ ዝቕዘፉን ዝጉድኡን ቖልዓ ሰበይቲ ዝርከቡዎም ሰላማውያን እዮም። ካብዚ ብምብጋስ እዩ እምበኣር ሕቡራት ሃገራት፡ ካብ ዝሓለፈ ዓመት ጀሚሩ ን21 ነሓሰ ከም ዓለማዊ መዓልቲ ግዳያት ግብረ ሽበራ ክትበዓል ወሲኑ የኽብራ ኣሎ። ንምዃኑ ግብረ ሽበራ ማለት እንታይ ማለት እዩ?
